A Magyar Nemzeti Tanács (továbbiakban: Tanács) a Tanács Alapszabályának 16. szakasza (1.) bekezdésének h.) pontja, (elfogadva 2011. október 20-án H/56/2011 iratszám alatt), és a Magyar Szó Közvállalat alapítói jogainak átvételéről és a Magyar Szó Közvállalat Magyar Szó Lapkiadó Kft.-vé való átalakításáról szóló határozat 7. szakasza (1) bekezdésének 1. pontja (elfogadva 2004.szeptember 10-én 3/2004 iratszám, 2005. szeptember 23-án 3/2005 iratszám, 2006. november 27-én – egységes szerkezetbe foglalt szöveg 5/2006 iratszám, 2010. február 26-án 11/2010 iratszám alatt, 2010. szeptember 3-án 23/2010iratszám alatt és 2010. október 18-án, 28/2010 iratszám és 2012. január 29-én H/1/2012 iratszám alatt) alapján a Tanács XXI. rendes ülésén, 2012. május 14-én meghozza

***A MAGYAR SZÓ KÖZVÁLLALAT ALAPÍTÓI JOGAINAK ÁTVÉTELÉRŐL ÉS A MAGYAR SZÓ KÖZVÁLLALAT MAGYAR SZÓ LAPKIADÓ KFT.-VÉ ÁTALAKÍTÁSÁRÓL SZÓLÓ HATÁROZATMÓDOSÍTÁSÁRÓL SZÓLÓ***

***H A T Á R O Z A T O T***

***1. szakasz***

Ezen határozattal a Magyar Nemzeti Tanács módosítja *A Magyar Szó Közvállalat alapítói jogainak átvételéről és a Magyar Szó Közvállalat Magyar Szó Lapkiadó kft.-vé átalakításáról szóló határozatot* (a Magyar Nemzeti Tanács 3/2004, 3/2006, 5/2006-egységes szerkezetbe foglalt szöveg, 11/2010, 23/2010, 28/2010 és H/1/2012 iratszámú határozatai – a továbbiakban: alapító okirat).

***2. szakasz***

A 2. szakasza a következőképpen módosul:

***„***A társaság teljes és rövidített cégnév alatt működik.

A társaság teljes cégneve szerb nyelven: D.o.o. zanovinsko-izdavačku delatnostMagyar Szó Lapkiadó Kft., Novi Sad,

A társaság teljes cégneve magyar nyelven: Magyar Szó Lapkiadó Kft.,Újvidék

A társaság rövidített cégneve szerb nyelven: D.o.o. Magyar Szó Kft.,Novi Sad

A társaság rövidített cégneve magyar nyelven: Magyar Szó Kft.,Újvidék

A Magyar Szó Kft. székhelye: Vojvoda Mišić utca 1.,Újvidék.***”***

***3. szakasz***

 A 8/c szakasz 11. pontja következőképpen módosul:

***„*** 11. dönt a hosszú távú, rövidlеjáratú valamint a beruházási célú hitelek felvételéről, ***„***

***4. szakasz***

A 14. szakasz a következőképpen módosul:

***„***A Magyar Szó Kft. igazgatója a Magyar Szó ügyvezető szerve.

A Magyar Szó Kft. igazgatója:

1. képviseli a Magyar Szó Kft.-t,
2. megszervezi és irányítja a Magyar Szó Kft. gazdálkodását,
3. külön gondot visel a Magyar Szó Kft. nyereséges gazdálkodásáról,
4. határozatokat, szabályzatokat és egyéb, a Magyar Szó Kft. gazdálkodásának kérdéseit általános jelleggel szabályozó általános aktusokat hoz,
5. gondoskodik és felelősséggel tartozik a Magyar Szó Kft. működésének törvényességéért,
6. végrehajtja az Alapító és a Taggyűlési Jogokat Gyakorló Testület döntéseit, valamint intézkedéseket foganatosít azok végrehajtására,
7. megfogalmazza a Magyar Szó Kft. a munka-, fejlesztési és üzleti tervére vonatkozó javaslatot és intézkedéseket foganatosít azok végrehajtására,
8. egyedi kollektív szerződést köt a reprezentatív szakszervezettel,
9. a Munkáról szóló törvényben, valamint a kollektív szerződésben meghatározott általános és egyedi aktusokat hoz,
10. megállapítja az új munkahelyek nyitásának szükségességét, a betöltésükhöz előírt iskolai végzettség típusát és fokozatát, továbbá az egyéb munkafeltételeket,
11. megköti és felmondja a munkaszerződéseket,
12. hitelszerződéseket köt,
13. dönt más személyeknek a társaság a képviseletére való joggal történő felruházásáról és a képviseleti jog visszavonásáról,
14. a Magyar Szó című napilap főszerkesztőjének kivételével kinevezi és felmenti a Magyar Szó Kft. igazgató-helyetteseit,
15. a társaság működéséhez szükséges bizottságokat alakít,
16. javaslatot tesz a Taggyűlési Jogokat Gyakorló Testülettagjai illetményének mértékére vonatkozóan,
17. egyéb, jogszabály, továbbá jelen határozat, valamint a Magyar Szó Kft. egyéb aktusai által a hatáskörébe utalt feladatot lát el.***”***

***5. szakasz***

 A 14/d szakasz után új 14/d/1 szakasz kerül hozzáadásra a következők szerint:

„Megbízott igazgató

14/d/1 szakasz

Az alapító nyilvános pályázat lefolytatása nélkül nevezheti ki a kft. megbízott igazgatóját abban az esetben, amikor az igazgató megbízatása a mandátuma lejárta előtt ér véget, illetve ha az igazgatói munkakörre kiírt pályázat sikertelenül zárul le.

A megbízott igazgató ezt a munkakört legfeljebb egy évig láthatja el.

Az intézmény igazgatójának jogai, kötelezettségei és felelőssége a megbízott igazgatóra is vonatkoznak.”

***6. szakasz***

 A 14/h szakasz után új 14/h/1 szakasz kerül hozzáadásra a következők szerint:

„Megbízott főszerkesztő

14/h/1 szakasz

Az alapító nyilvános pályázat lefolytatása nélkül nevezheti ki a Magyar Szó című napilap megbízott főszerkesztőjét abban az esetben, amikor a főszerkesztő megbízatása a mandátuma lejárta előtt ér véget, illetve ha a főszerkesztői munkakörre kiírt pályázat sikertelenül zárul le.

A megbízott főszerkesztő ezt a munkakört legfeljebb egy évig láthatja el.

 A Magyar Szó című napilap főszerkesztőjének jogai, kötelezettségei és felelőssége a megbízott főszerkesztőjére is vonatkoznak.”

***7. szakasz***

Felhatalmazást kap a Magyar Nemzeti Tanács elnöke és a Magyar Nemzeti Tanács Közigazgatási Hivatalának vezetője, hogy elkészítsék az alapító okirat egységes szerkezetbe foglalt szövegét magyar, valamint szerb nyelven.

Eltérés esetén a magyar nyelvű szöveg az irányadó.

***8. szakasz***

Jelen határozat az elfogadásának napján lép hatályba.

Jelen határozat az Alapító honlapján, valamint az Alapító, továbbá a Magyar Szó Kft. hirdetőtábláján kerül közzétételre.

***MAGYAR NEMZETI TANÁCS***

***Szabadka,Ago Mamužić u 11./II.***

***Iratszám: \_H/7/2012\_\_***

***Kelt: \_2012. május 14-én\_\_***

 ifj.dr. Korhecz Tamás Várkonyi Zsolt

 elnök jegyző